ભાજપના રાષ્ટ્રીય અધ્યક્ષ અમિત શાહે મંગળવારના દિવસે પોતાના નિવાસસ્થાને એક બેઠક યોજી હતી. જેમાં જમ્મુ – કાશ્મીરની રાજકીય પરિસ્થિતિની સમીક્ષા અને સરકારની કામગીરી વિષે ચર્ચા- વિચારણા કરવામાં આવી હતી. ઉપરોક્ત બેઠકમાં રાષ્ટ્રીય સુરક્ષા સલાહકાર અજીત ડોભાળ તેમજ જમ્મુ- કાશ્મીર ખાતેના પક્ષીય નેતાઓ અને જમ્મુ- કાશ્મીરના ભાજપના પ્રદેશ અધ્યક્ષ રવિન્દ્ર રૈના તેમજ પાર્ટીના મહાસચિવ અશોક કૌલ વગેરે ઉપસ્થિત રહ્યા હતા.